- २ तीमुथियुस
- <
- 4
- >

4
1 परमेश्वर अऊर प्रभु यीशु मसीह की उपस्थिति म जो जीन्दो अऊर मरयो हुयो को न्याय करेंन अऊर राजा बन क शासन करन आयेंन। गवाह मान क मय बिनती करू हय। 2 कि तय वचन को प्रचार कर, समय अऊर असमय तैयार रह्य, सब तरह की सहनशीलता अऊर शिक्षा को संग गलती को सुधार करनो अऊर डाटनो अऊर प्रोत्साहित करनो। 3 कहालीकि असो समय आयेंन जब लोग सच्चो उपदेश नहीं सह सकेंन, ऊ केवल खुद ख समाधान मिले असी बाते कानो सी सुनन को लायी अपनी अभिलाषावों को अनुसार अपनो लायी बहुत सो उपदेशक जमा कर लेयेंन, 4 अऊर अपनो कान सच सी फिराय क काल्पनिक कथा कहानियों पर लगायेंन। 5 पर तय सब बातों म खुद पर ध्यान रख, दु:ख उठाव, सुसमाचार प्रचार को काम कर, अऊर अपनी सेवा ख पूरी कर।
6 कहालीकि बली चढ़ावन लायी मोरी घड़ी आय गयी हय, अऊर मोरो यो जीवन ख त्यागन को समय आय गयो हय। 7 मय अच्छी कुश्ती लड़ चुक्यो हय, मय न अपनी दौड़ पूरी कर लियो हय, मय न विश्वास की रखवाली करी हय। 8 भविष्य म मोरो लायी जीत को ईनाम रख्यो हुयो हय। जेक प्रभु, जो सच्चो अऊर सच्चायी हय, मोख ऊ दिन देयेंन, अऊर मोखच नहीं बल्की उन सब ख भी जो ओको प्रगट होन ख प्रिय जानय हंय।
व्यक्तिगत सन्देश
9 मोरो जवर तुरतच आवन की कोशिश कर। 10 ✡४:१० कुलुस्सियों ४:१४; फिलेमोन १:२४; २ कुरिन्थियों ८:२३; गलातियों २:३; तीतुस १:४कहालीकि देमास न यो जगत ख प्रिय जान क मोख छोड़ दियो हय अऊर थिस्सलुनीके नगर ख चली गयो हय। क्रेसेन्स गलातिया प्रदेश ख चली गयो अऊर तीतुस दलमतिया ख चली गयो हय। 11 ✡४:११ कुलुस्सियों ४:१४; फिलेमोन १:२४; प्रेरितों १२:१२,२५; १३:१३; १५:३७-३९; कुलुस्सियों ४:१०; फिलेमोन १:२४केवल लूका मोरो संग हय। मरकुस ख धर क चली आव; कहालीकि सेवा को लायी ऊ मोरो बहुत मदद को हय। 12 ✡४:१२ प्रेरितों २०:४; इफिसियों ६:२१,२२; कुलुस्सियों ४:७,८तुखिकुस ख मय न इफिसुस भेज्यो हय। 13 ✡४:१३ प्रेरितों २०:६जब तय आयजो त जो कोट त्रोआस म करपुस को यहां छोड़ आयो हय ऊ ले क आयजो; अऊर मोरी किताबे विशेष कर क् चमड़ा पर लिखी चिट्ठी ख ले क आयजो।
14 ✡४:१४ १ तीमुथियुस १:२०; रोमियों २:६सिकन्दर धातु को काम करन वालो न मोख बहुत हानि पहुंचायी हय; परमेश्वर ओख ओको कामों को अनुसार फर देयेंन। 15 तय भी ओको सी सावधान रह, कहालीकि ओन हमरी उपदेशों को बहुतच विरोध करयो हय।
16 पहिले मोरो पक्ष म कोयी न मोरो साथ नहीं दियो, बल्की सब न मोख छोड़ दियो होतो। भलो होय कि येको उन्ख लेखा देनो नहीं पड़ेंन। 17 पर प्रभु मोरो संग खड़ो रह्यो अऊर मोख सामर्थ दियो, ताकि मोरो सी पूरो-पूरो प्रचार हो अऊर सब गैरयहूदियों सुन ले। मय मौत की सजा सी छुड़ायो गयो। 18 अऊर प्रभु मोख हर एक बुरो काम सी छुड़ायेंन, अऊर अपनो स्वर्गीय राज्य म सुरक्षित पहुंचायेंन। ओकीच महिमा हमेशा-हमेशा होती रहेंन। आमीन।
आखरी अभिवादन
19 ✡४:१९ प्रेरितों १८:२; २ तीमुथियुस १:१६,१७प्रिस्का अऊर अक्विला ख अऊर उनेसिफुरुस को घराना ख नमस्कार। 20 ✡४:२० प्रेरितों १९:२२; रोमियों १६:२३; प्रेरितों २०:४; २१:२९इरास्तुस कुरिन्थुस म रह्य गयो, अऊर त्रुफिमुस ख मय न मिलेतुस म बीमार छोड्यो हय।
21 ठंडी सी पहिले चली आवन की कोशिश कर। यूबूलुस, अऊर पूदेंस, अऊर लीनुस अऊर क्लौदिया, अऊर सब विश्वासी भाऊवों-बहिनों को तोख नमस्कार।
22 प्रभु तोरी आत्मा को संग रहे।
तुम पर परमेश्वर को अनुग्रह होतो रहे।

- २ तीमुथियुस
- <
- 4
- >

✡4:10 ४:१० कुलुस्सियों ४:१४; फिलेमोन १:२४; २ कुरिन्थियों ८:२३; गलातियों २:३; तीतुस १:४

✡4:11 ४:११ कुलुस्सियों ४:१४; फिलेमोन १:२४; प्रेरितों १२:१२,२५; १३:१३; १५:३७-३९; कुलुस्सियों ४:१०; फिलेमोन १:२४

✡4:12 ४:१२ प्रेरितों २०:४; इफिसियों ६:२१,२२; कुलुस्सियों ४:७,८

✡4:13 ४:१३ प्रेरितों २०:६

✡4:14 ४:१४ १ तीमुथियुस १:२०; रोमियों २:६

✡4:19 ४:१९ प्रेरितों १८:२; २ तीमुथियुस १:१६,१७

✡4:20 ४:२० प्रेरितों १९:२२; रोमियों १६:२३; प्रेरितों २०:४; २१:२९

© 2020-2025 TWFTW