- निर्गमन
- <
- 20
- >

20
दस आज्ञाये
(व्यवस्थाविवरन ५:१-२१)
1 तब परमेश्वर न यो सब वचन कह्यो : 2 “मय तोरो परमेश्वर यहोवा आय, जो तोख मिस्र देश की, गुलामी सी बाहेर निकाल्यो हय।
3 “तुम मोख छोड़ क कोयी दूसरो ख ईश्वर कर क् नहीं मानजो।
4 ✡20:4 निर्गमन ३४:१७; लैव्यव्यवस्था १९:४“तय अपनो लायी कोयी मूर्ति नहीं बनावो, न कोयी की मूर्ती बनावो, जो आसमान म, यां धरती पर, या धरती को खल्लो पानी म हय। 5 ✡20:5 व्यवस्थाविवरन ७:९तय उन्को दण्डवत नहीं करजो, अऊर नहीं उन्की उपासना करजो; कहालीकि मय तोरो परमेश्वर यहोवा जलन रखन वालो परमेश्वर आय, अऊर जो मोरो सी दुश्मनी रखय हंय, उन्को टुरा, नाती, अऊर पन्ती ख भी पीढ़ी को अधर्म को दण्ड देऊ हय, 6 अऊर जो मोरो सी प्रेम रखय अऊर मोरी आज्ञावों ख मानय हंय, उन हजार पीढ़ियों पर दया करू हय।
7 ✡20:7 लैव्यव्यवस्था १९:१२“तय अपनो परमेश्वर को नाम व्यर्थ नहीं लेजो; कहालीकि जो परमेश्वर को नाम बिन काम को लेवय ऊ ओख निर्दोष नहीं ठहरायेंन।
8 “तुम आराम दिन ख पवित्र मानन लायी याद रखजो। 9 ✡20:9 निर्गमन २३:१२; ३४:१२; ३५:२; ३१:१५; लैव्यव्यवस्था २३:५छय दिन त तुम मेहनत करजो, अपनो सब काम-काज करजो, 10 पर सातवों दिन तोरो परमेश्वर लायी आराम दिन हय। उन्म नहीं त तुम कोयी भी काम-काज करजो, अऊर नहीं तोरो टुरा-टुरी, सेवक-सेविका, जनावर, अऊर कोयी परदेशी जो तोरो फाटकों को अन्दर रहन वालो हो। 11 ✡20:11 उत्पत्ति २:१-३; निर्गमन ३१:१७कहालीकि छय, दिन म परमेश्वर न आसमान, अऊर धरती, अऊर समुन्दर, अऊर जो कुछ उन्म हंय, सब ख बनायो, अऊर सातवों दिन आराम करयो; या वजह परमेश्वर न आराम दिन ख आशीष दियो अऊर पवित्र ठहरायो।
12 “तुम अपनो माय-बाप को आदर करजो, जेकोसी जो देश तोरो परमेश्वर तोख देवय हय ओख म तुम बहुत दिन तक रहनो पाये।
13 ✡20:13 उत्पत्ति ६:९; लैव्यव्यवस्था २४:१७; मत्ती ५:२१; १९:१८; मरकुस १०:१९; लूका १८:२०; रोमियों १३:९; याकूब २:११“तय खून नहीं करजो।
14 ✡20:14 लैव्यव्यवस्था २०:१०; मत्ती ५:२७; १९:१८; मरकुस १०:१९; लूका १८:२०; रोमियों १३:९; याकूब २:११“तुम व्यभिचार नहीं करजो।
15 “तुम चोरी नहीं करजो।
16 ✡20:16 निर्गमन २३:१; मत्ती १९:१८; मरकुस १०:१९; लूका १८:२०“तुम कोयी को खिलाफ झूठी गवाही नहीं देजो।
17 ✡20:17 रोमियों ७:७; १३:९“तुम कोयी को घर को लालच नहीं करजो; नहीं त कोयी की बाई को लालच करजो, अऊर नहीं कोयी को दास-दासी यां बईल-गधा को, नहीं कोयी की कोयी चीज को लालच करजो।”
लोगों को डर
(व्यवस्थाविवरन ५:२२-३३)
18 ✡20:18 इब्रानियों १२:१८सब लोग गर्जन अऊर बिजली अऊर तुरही को आवाज सुनय, अऊर धुवा उठतो हुयो पहाड़ी ख देखतो रह्यो, तब डर क कापतो हुयो दूर खड़ो होय गयो; 19 ✡20:19 इब्रानियों १२:१८-१९अऊर हि मूसा सी कहन लग्यो, “तयच हम सी बात कर, हम तोरो सी सुनबों; पर परमेश्वर ख हम सी बात मत करन दे, असो नहीं हो कि हम मर जाबोंन।” 20 मूसा न लोगों सी कह्यो, “डरो मत; कहालीकि परमेश्वर येकोलायी आयो हय कि तुम्हरी परीक्षा करे, अऊर ओको डर तुम्हरो मन म बन्यो रहें कि तुम पाप नहीं करो।” 21 पर हि लोग दूरच खड़ो रह्यो पर मूसा घोर अन्धकार को जवर गयो जित परमेश्वर होतो।
वेदी को बारे म नियम
22 तब परमेश्वर न मूसा सी कह्यो, “तुम इस्राएलियों ख यो वचन सुनाव, तुम न खुदच देख्यो हय कि मय न स्वर्ग सी तुम सी बाते करी हंय। 23 तुम मोरो अलावा कोयी ख सामिल मत करजो, मतलब अपनो लायी चांदी अऊर सोना सी देवतावों की मूर्तियां ख मत बनाजो। 24 मोरो लायी माटी की एक वेदी बनाजो, अऊर अपनी मेंढी-शेरी अऊर गाय-बईलों को होमबलि अऊर मेलबलि ख ओको पर चढ़ाजो; जहां जहां मय अपनो नाम को याद कराऊं वहां वहां मय आय क तुम्ख आशीष देऊं। 25 ✡20:25 व्यवस्थाविवरन २७:५; यहोशू ८:३१अऊर यदि तुम मोरो लायी गोटा सी वेदी बनाजो, गोटा म अवजार सी छेदायी कर क् नहीं बनावो; कहालीकि तुम न ओख पर हथियार लगानो सी अशुद्ध होय जायेंन। 26 अऊर मोरी वेदी पर सीढ़ी लगाय क मत चढ़जो, कुछ असो नहीं हो कि तोरो शरीर को नंगोपन ओको पर दिख पड़ेंन।”

- निर्गमन
- <
- 20
- >

✡20:4 20:4 निर्गमन ३४:१७; लैव्यव्यवस्था १९:४

✡20:5 20:5 व्यवस्थाविवरन ७:९

✡20:7 20:7 लैव्यव्यवस्था १९:१२

✡20:9 20:9 निर्गमन २३:१२; ३४:१२; ३५:२; ३१:१५; लैव्यव्यवस्था २३:५

✡20:11 20:11 उत्पत्ति २:१-३; निर्गमन ३१:१७

✡20:13 20:13 उत्पत्ति ६:९; लैव्यव्यवस्था २४:१७; मत्ती ५:२१; १९:१८; मरकुस १०:१९; लूका १८:२०; रोमियों १३:९; याकूब २:११

✡20:14 20:14 लैव्यव्यवस्था २०:१०; मत्ती ५:२७; १९:१८; मरकुस १०:१९; लूका १८:२०; रोमियों १३:९; याकूब २:११

✡20:16 20:16 निर्गमन २३:१; मत्ती १९:१८; मरकुस १०:१९; लूका १८:२०

✡20:17 20:17 रोमियों ७:७; १३:९

✡20:18 20:18 इब्रानियों १२:१८

✡20:19 20:19 इब्रानियों १२:१८-१९

✡20:25 20:25 व्यवस्थाविवरन २७:५; यहोशू ८:३१

© 2020-2025 TWFTW